Odense Adresse-Contoirs Efterretninger, 1843-09-30
Den 18de, feiredes i Kjøbenhavn en sjelden Fest, idet Depotsergeant, Dannebrogsmand J. D. Meyer i 9de Liniebataillon, forhen Commandeersergeant i 2det jydske Jnf.-Regiment, paa den Dag havde været 50 Aar. i den militaire Tjeneste. Han blev modtaget i en festlig smykket Sal af Bataillonscommandeuren, Oberst v. Dorscheus, hans Compagnichef og flere Officerer, samt en talrig Mængde Sergeanter og Underofficerer af det forrige 2det jydske Regiment. Ved Commandeersergeant Friedrichsen blev der overrakt ham en Sølvpokal fra hans Kammerater, nogle Sange afsungne, og hans Skaal udbragt af Bataillonscommandeuren. Derefter var der et muntert Bal Biskop Tage Müller i Nibe bekjendtgjør under 16 Septbr. Følgende: "Ved Høiesteretsdom af 31 Mai d. A. er en Sognepræst her i Stiftet ifunden en Mulkt af 200 Rbd., som skal tilfalde fattige Præsteenker i Stiftet. Begjeringer om Andeel i denne Mulkt, bilagt med Attest og Fattigdom, kunne tilstilles Stiftsøvrigheden indtil October Maaneds Udgang d. A. Det kan maaskee netop i denne Tid være af Jnteresse for Flere i Odense, at læse følgende Brudstykke, af en i Berl. Tid, indrykket Artikkel fra Frederikssund, dateret 12 Septbr.: "Vi have i Dag havt det skjønne Syn, at see det første store Fartøi, en smuk Skonnert, ligge tæt ved den i Aar paabegyndte, saa længe attraaede og forønskede Skibsbroe, der nu med stærke men desværre! Skridt nærmer sig sin Fuldendelse; Glæden herover blev snart tilintetgjort, da Man erfarede, at dette Fartøi skulde indtage Bygningsmaterialier til det af Kjøbmændene H. H. Schou og S. L. Schou ved Wellerup Viig i Horns Herred opførende Magazin; ligesom det alt havde opfyldt enhver af Byens Borgere med Uvillie og Bitterhed mod Vedkommende, da Man for nogle Dage siden hørte tale om Opførelsen af dette projecterede Magazin, saaledes kunde det umuligt andet end opvække mørke Ahnelser, at den første Jndskibning her fra Skibsbroen skulde være til hiin, paa Frederikssunds Undergang beregnede Bygning. Selv for Dem, som ei kjende de locale Forhold her paa Stedet, vil det vist være fuldkommen indlysende, hvor uheldbringende Opførelsen af det ovenfor berørte Magazin vil være for Frederikssund, naar Man vil kaste et Blik paa Kortet over Sjællands nordlige Deel; thi det sees da strax, at Frederikssund, med Undtagelse af nogle faa Sogne af Frederiksborg Distrikt, aldeles intet Opland har at søge sit Erhverv fra, naar Horns Herred fratages det, hvilket ufeilbarlig vil blive Tilfældet, naar der midt i Herredet etableres et Oplagssted, hvor Landmanden kan afsætte sine Kornvarer, thi da vil det vist ingensinde falde nogen af Beboerne ind at transportere deres Kornvarer til Frederikssund, hvorved ikke alene Transporten forlænges og besværlig gjøres ved den for Heste og Vogne saa fordærvelige Færge, men ogsaa directe besattes ved de ikke ubetydelige Færgepenge, samt ved Consumtionen; og skal Landmanden ei til Kjøbstaden med sine Kornvarer, da vil han vistnok ogsaa saa meget som muligt undgaae der at hente sine Fornødenheder, og navnlig vil han aldrig søge Kjøbstad=Haandværkerne, da nu ethvert Sogn rigelig er forsynet med Haandværkere, som kan forskaffe Bonden det Fornødne. - Det er dobbelt tungt at tænke sig Opførelsen af det omhandlede Magazin, da Byens Borgere have sat sig i den ikke ubetydelige Gield til Anlægget af en Skibsbroe, som nu vil være saa godt som aldeles unødvendig, og umulig vil kunne forrente sig, da dens væsentligste Jndtægtskilde var beregnet paa Korn udskibning, hvilken nu nødvendigviis maa bortfalde." Til Slutning doleres over, at det netop er en af Byens Borgerrepræsentanter, der paa denne Maade søger at skade sine Medborgere.